— Дзіця трэба настройваць на пазітыў, фарміраваць станоўчае стаўленне да сябе. Я ніколі не ставіла і не стаўлю нізкіх балаў. Заўсёды размаўляю з вучнямі, прапаноўваю сваю дапамогу. Калі нешта не вывучыў ці кепска засвоіў, значыць даю магчымасць давучыць і адказаць так, як трэба. Такія адносіны фарміруюць нашу з вучнем узаемапавагу. І мае навучэнцы ведаюць, што калі яны не падрыхтуюцца, то я буду засмучанай. Мы стараемся ісці адно аднаму насустрач, — адзначыла Ніна Уладзіміраўна.